Ε.Σ. Κάδμος Θήβας

Η Ένωση Συλλόγων Κάδμος Θήβας είναι ελληνικό αθλητικό σωματείο που δραστηριοποιείται στην πόλη της Θήβας στη Βοιωτία. Επίσημο έτος ίδρυσής του είναι το 2013 και προέκυψε από τη συγχώνευση των σωματείων Γ.Σ. Κάδμος Θήβας (1974) και Γ.Σ. Ηρακλής Θήβας (1985). Το όνομά του είναι αναφορά στον Κάδμο, μυθικό ιδρυτή της πόλεως των Θηβών. Οι αθλητές του αγωνίζονται με χρώματα το κόκκινο και το μπλε. Διατηρεί τμήματα καλαθοσφαίρισης για άρρενες αθλητές όλων των ηλικιακών ομάδων με έδρα το Κλειστό Γυμναστήριο Θήβας «Ανδρέας Ερρίκος Χατζόπουλος», χωρητικότητας 500 θεατών.Κλειστό Γυμναστήριο Θήβας «Ανδρέας Ερρίκος Χατζόπουλος» , πληροφορίες στον ιστότοπο Gipeda.gr.

 Ιστορική αναδρομή 
 Ίδρυση 
Το Μάιο του 2013 οι διοικήσεις των αθλητικών συλλόγων Γ.Σ. Κάδμος Θήβας (1974) και Γ.Σ. Ηρακλής Θήβας (1985) ανακοίνωσαν την απόφασή τους να συμπορευτούν με στόχο τη «δημιουργία μιας ισχυρής ομάδας, τόσο διοικητικά όσο και αγωνιστικά».«ΕΣΚΑΣΕ: Συγχώνευση Κάδμου και Ηρακλή», άρθρο στον ιστότοπο StarSports.gr, 16 Μαΐου 2013.«Νέα Ομάδα Μπάσκετ στη Θήβα- Ένωση Συλλόγων Κάδμος-Βίντεο» , άρθρο στον ιστότοπο PermisosPress.blogspot.gr 13 Ιουνίου 2013.

Την αγωνιστική περίοδο 2013-14 ο Κάδμος δήλωσε συμμετοχή στο Πρωτάθλημα της Α' Κατηγορίας Ανδρών που διοργανώνει η Ε.Σ.Κ. Ανατολικής Στερεάς και Εύβοιας Στη διάρκεια της κανονικής περιόδου συγκέντρωσε 15 νίκες και 3 ήττες απέναντι σε 10 αντιπάλους, τερματίζοντας στην κορυφή του βαθμολογικού πίνακα. «Τελική Βαθμολογία Α' Κατηγορίας Ανδρών Ε.Σ.Κ.Α.Σ.Ε. 2013-2014», πληροφορίες στον επίσημο ιστότοπο της Ένωσης Σωματείων Καλαθοσφαίρισης Ανατολικής Στερεάς και Εύβοιας. Στη διαδικασία των Play-Offs ο Κάδμος τέθηκε αρχικά αντιμέτωπος με το Λοκρό Αταλάντης, απέναντι στον οποίο μετέφερε μία νίκη και μία ήττα. Στο πρώτο μεταξύ τους παιχνίδι ο Κάδμος νίκησε με σκορ 76-66,«Α' ΕΣΚΑΣΕ: Κάδμος-Λοκρός 76-66», άρθρο στον ιστότοπο StarSports.gr, 31 Μαρτίου 2014. ενώ στο δεύτερο ηττήθηκε με σκορ 73-56.«Α΄ ΕΣΚΑΣΕ: Οι ημιτελικοί του Σαββάτου» , άρθρο στον ιστότοπο StarSports.gr, 7 Απριλίου 2014. Τελικά ο Κάδμος πέρασε στον τελικό χωρίς να διεξαχθεί τρίτο παιχνίδι, καθώς ο Λοκρός προσήλθε μεν στο γήπεδο αλλά αποχώρησε σε ένδειξη διαμαρτυρίας για τις συνθήκες φιλοξενίας.«ΕΣΚΑΣΕ: Πήρε τη νίκη στα χαρτιά ο Κάδμος και πήγε τελικό», άρθρο στον ιστότοπο InfoBasket.gr, 14 Απριλίου 2014. Στους τελικούς ο Κάδμος κλήθηκε να αντιμετωπίσει τον Ιωνικό Λαμίας απέναντι στον οποίο ήδη προηγούταν με δύο νίκες και χρειαζόταν μία τρίτη για να πάρει το Πρωτάθλημα. Στο ένα και μοναδικό παιχνίδι που διεξήχθη ο Κάδμος κέρδισε με 71-52, αναδείχθηκε Πρωταθλητής Ε.Σ.Κ.Α.Σ.Ε. και κέρδισε εισιτήριο ανόδου στη Γ' Εθνική Κατηγορία.«Ο Κάδμος Θήβας στη Γ' Εθνική», άρθρο στον ιστότοπο InfoBasket.gr, 27 Απριλίου 2014. Προπονητής κατά την επιτυχημένη αυτή περίοδο ήταν ο Αποστόλης Αναστασίου.

 Θητεία στη Γ' Εθνική (2014 - 2017) 
Την αγωνιστική περίοδο 2014-15 η ομάδα της Θήβας πραγματοποίησε το ντεμπούτο της στη Γ' Εθνική Κατηγορία, διατηρώντας στον πάγκο της τον Αναστασίου. Εντάχθηκε στο 2ο Όμιλο Νότου, όπου διεκδίκησε την άνοδο απέναντι σε 13 αντιπαλούς. Στο πλαίσιο αυτό συγκέντρωσε 13 νίκες και 13 ήττες, ισοβαθμώντας με τον Ηρόδοτο Νέας Αλικαρνασσού. Βάσει των μεταξύ τους αποτελεσμάτων τερμάτισε χαμηλότερα από εκείνον και ειδικότερα στην 9η θέση της κατάταξης.«Βαθμολογία και Αποτελέσματα Πρωταθλήματος Γ' Εθνικής Κατηγορίας Ανδρών (2ος Όμιλος Νότου) 2014-2015», άρθρο στον ιστότοπο της Ελληνικής Ομοσπονδίας Καλαθοσφαίρισης.«2ος: Στην Γ’ Εθνική και του χρόνου ο Κάδμος», άρθρο στον ιστότοπο SuperBasket.gr, 3 Μαΐου 2015. Τους περισσότερους πόντους για λογαριασμό της ομάδας σημείωσε ο Γιάννης Γκρινιάρης (406 πόντοι).«Ο τίτλος του top scorer στη Γ΄ εθνική στον Γιάννη Μανδαλάκη (τελική 2014-15)», άρθρο στον ιστότοπο InfoBasket.gr, 12 Μαΐου 2015.

Την επόμενη χρονιά, 2015-16, ο Κάδμος επέστρεψε στα γήπεδα της ίδιας Κατηγορίας και Ομίλου. Στην τελική βαθμολογία η θέση του βελτιώθηκε, καθώς βρέθηκε στην 7η θέση και μάλιστα χωρίς να ισοβαθμίσει με άλλη ομάδα. Ο απολογισμός της χρονιάς ήταν 16 νίκες και 10 ήττες. Με τον τρόπο αυτό ανανέωσε την παρουσία του στο εθνικό Πρωτάθλημα για το επόμενο φθινόπωρο.«Βαθμολογία και Αποτελέσματα Πρωταθλήματος Γ' Εθνικής Κατηγορίας Ανδρών (2ος Όμιλος Νότου) 2015-2016», άρθρο στον ιστότοπο της Ελληνικής Ομοσπονδίας Καλαθοσφαίρισης. Τη μεγαλύτερη συγκομιδή πόντων είχε τη χρονιά αυτή για λογαριασμό της ομάδας στην Κανονική Περίοδο ο Γκρινιάρης (426 πόντοι), με το Γιάννη Χαράτση να ακολουθεί (349 πόντοι).«Top scorer της Γ΄ εθνικής ο Σπύρος Γεωργούτσος (τελική κατάταξη 2015-2016)», άρθρο στον ιστότοπο InfoBasket.gr, 27 Απριλίου 2016. Καθήκοντα πρώτου προπονητή διατήρησε για τρίτη συνεχόμενη χρονιά ο Αποστόλης Αναστασίου με συνεργάτη το Στέφανο Δεφίγγο.«Παραμένει... τιμονιέρης στον Κάδμο ο Αναστασίου», άρθρο στον ιστότοπο InfoBasket.gr, 22 Ιουνίου 2015.

Την περίοδο 2016-17 οι ομάδες του Ομίλου μειώθηκαν κατά μία. Ο Κάδμος πέτυχε λιγότερες νίκες, 11 σε 24 αγωνιστικές. Ωστόσο αυτό δεν αποτυπώθηκε στην τελική κατάταξη, εφόσον ο σύλλογος τερμάτισε και πάλι στην ίδια θέση.«Βαθμολογία και Αποτελέσματα Πρωταθλήματος Γ' Εθνικής Κατηγορίας Ανδρών (2ος Όμιλος Νότου) 2016-2017», άρθρο στον ιστότοπο της Ελληνικής Ομοσπονδίας Καλαθοσφαίρισης. Για άλλη μια χρονιά παραγωγικότερος σκόρερ της ομάδας αναδείχθηκε ο Γιάννης Γκρινιάρης.«Οι σκόρερ της Γ΄εθνικής (2016-17)», άρθρο στον ιστότοπο InfoBasket.gr, 23 Μαΐου 2017.

Το καλοκαίρι του 2017 επήλθαν διοικητικές αλλαγές, με τον Παναγιώτη Χασάπη να διαδέχεται τον Δημήτρη Κοροπούλη στην προεδρία του συλλόγου. Μετά από τέσσερα χρόνια στον πάγκο της ομάδας, ο προπονητής Αποστόλης Αναστασίου έδωσε τη σκυτάλη «Τέλος από τον Κάδμο ο Αναστασίου» , άρθρο στον ιστότοπο eBasket.gr, 21 Ιουλίου 2017. στον πρώην αθλητή της ομάδας, Ηλία Τομαρά.«Ο Ηλίας Τομαράς νέος κόουτς του Κάδμου στη Γ' Εθνική!» , άρθρο στον ιστότοπο EviaBasket.gr, 21 Ιουλίου 2017.«Αναλαμβάνει τον Κάδμο ο Τομαράς» , άρθρο στον ιστότοπο BasketBlog.gr, 21 Ιουλίου 2017. Παρ' όλες τις εξελίξεις αυτές και την έναρξη του σχεδιασμού της νέας χρονιάς, ο Κάδμος ανακοίνωσε την εθελοντική του αποχώρηση από τη Γ' Εθνική με κατεύθυνση το τοπικό Πρωτάθλημα της Ε.Σ.Κ. Ανατολικής Στερεάς και Εύβοιας.«Αποσύρεται από τη Γ' Εθνική ο Κάδμος Θηβών... και στο βάθος Ιωνικός Ν.Φ.» , άρθρο στον ιστότοπο Basketa.gr, 27 Ιουλίου 2017.«Εργοτέλης και Κάδμος εκτός Γ' Εθνικής», άρθρο στον ιστότοπο Sport24.gr, 27 Ιουλίου 2017.

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαίος Σκόρερ ΚΠΚύπελλοΕυρωπαϊκές διοργανώσεις2014-15 4Γ' Εθνική 9 - 13-13 - - Γιάννης Γκρινιάρης - --  -  -2015-16 4Γ' Εθνική 7 - 16-10 - - Γιάννης Γκρινιάρης - --  -  -2016-17 4Γ' Εθνική 7 - 11-13 - - Γιάννης Γκρινιάρης - --  -  -2024-25 4Γ' Εθνική 7 Play-Outs 12-10 - 2-1 ? - --  -  -

 Πρόσωπα 
+Διακεκριμένοι ΚαλαθοσφαιριστέςΕθνΟνοματεπώνυμο  Γιάννης Γκρινιάρης     Ηλίας Τομαράς    Γιάννης Χαράτσης
<div style="clear: both">

+ΠροπονητέςΕθνΟνοματεπώνυμοΘητεία  Αποστόλης Αναστασίου  2013 - Ιουλ 2017   Ηλίας Τομαράς  Ιουλ 2017 - ?
<div style="clear: both">

 Παραπομπές 

 Εξωτερικοί σύνδεσμοι 

 Ε.Σ. Κάδμος Θήβας, επίσημος ιστότοπος.


Κατηγορία:Αθλητικοί σύλλογοι Βοιωτίας
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.ΚΑ.Σ.Ε.
Κατηγορία:Καλαθοσφαιρικές ομάδες στη Θήβα
Κατηγορία:Ιδρύσεις αθλητικών συλλόγων το 2013
Κατηγορία:Ιδρύσεις ομάδων καλαθοσφαίρισης το 2013